માદા કેસોવરી એક સમયમાં ત્રણથી આઠ મોટા લીલા વાદળી કલરના ઇંડાં મૂકે છે. તેના ઇંડાં લગભગ ૪ ઇંચ જેટલા મોટા હોય છે અને તેનું વજન ૬૦૦ ગ્રામ જેટલું હોય છે. નર કેસોવરી બે મહિના સુધી એટલે કે જ્યાં સુધી બચ્ચાં આવવાની તૈયારીના હોય ત્યાં સુધી ઇંડાં પર બેસે છે. તેઓનો મુખ્ય ખોરાક ફળ છે, પણ તે ઉપરાંત તેઓ અન્ય વસ્તુઓ ઔજેવી કે ગોકળગાય, ફુગ, ફર્ન અને ફૂલો ખાય છે. ધીરેધીરે તેમની પ્રજાતિ નષ્ટ થતી જાય છે જે ચિંતાનો વિષય છે.